**6. SMJERNICE ZA IZRADU STANDARDA ZANIMANJA**

knowledge café

* **Standard zanimanja** rezultat je dogovora između svih relevantnih dionika na tržištu rada i obrazovanja o optimalnom sadržaju pojedinog zanimanja te o znanjima i vještinama uz pripadajuću samostalnost i odgovornost (kompetencijama).
* Na temelju Zakona o HKO-u i Pravilnika o Registru HKO-a, ministarstvo nadležno za rad utvrđuje smjernice za izradu standarda zanimanja te upis u Registar HKO-a, odnosno Podregistar standarda zanimanja.
* Glavni instrument za istraživanje kompetencija na radnome mjestu i u zanimanju kojem ono pripada jest **Anketa o standardu zanimanja** (ASZ), koja se temelji na uzorku poslodavaca za koje znamo da zapošljavaju sektorska zanimanja koja su u fokusu našeg interesa.
* Pri izradi (i vrednovanju) standarda zanimanja moraju se prikazati njegova strateška, sektorska i analitička utemeljenost.
* Stručno vrednovanje inicijalnoga grupiranja kompetencija iz Ankete o standardu zanimanja napravit će stručnjaci u okviru stručne radne skupine, **a obavezno je sudjelovanje predstavnika poslodavaca** koji su relevantni u određenom zanimanju i koji poznaju različita radna mjesta vezana uza zanimanje.
* Sljedeća faza je **podnošenje zahtjeva** za upis prijedloga standarda zanimanja u Registar HKO-a koji se pokreće na zahtjev pravne ili fizičke osobe te tijela državne uprave koji za to imaju opravdani interes, pri čemu se zahtjev za upis u Podregistar za standard zanimanja podnosi na propisanim obrascima ministarstvu nadležnom za rad.
* Podnositelj zahtjeva (predlagatelj) registrira se u sustav na **mrežnoj stranici Registra** i ispunjava elektronički obrazac zahtjeva (istovjetan obrascu iz Pravilnika o Registru HKO-a)
* Postupak vrednovanja zahtjeva obuhvaća formalno i stručno vrednovanje.
* Nakon zaprimljenog elektroničkog zahtjeva za upis standarda zanimanja, ministarstvo nadležno za rad obavlja preliminarnu **formalnu provjeru zahtjeva.**
* Negativno vrednovanje - predlagatelj dobiva obavijest o neispunjenim formalnim uvjetima, nakon čega treba nadopuniti zahtjev kako bi uslijedio novi postupak vrednovanja.
* Pozitivno vrednovanje - predlagatelj dobiva obavijest o ispunjenim formalnim uvjetima, nakon čega predaje službeni, odnosno pisani zahtjev koji mora biti potpisan i/ili ovjeren od strane ovlaštene osobe, a šalje se poštom ministarstvu nadležnom za rad.
* **Stručno vrednovanje** - potpune i točno ispunjene zahtjeve ministarstvo nadležno za rad dostavlja nadležnom sektorskom vijeću.
* Sektorsko vijeće u području svoje nadležnosti provodi vrednovanje koje uključuje i ocjenu opravdanosti pokretanja postupka za upis u Podregistar standarda zanimanja i/ili skupova kompetencija te izrađuje stručno mišljenje o upisu u Registar, koje dostavlja ministarstvu nadležnom za rad.
* **Mišljenje nadležnog Sektorskog vijeća** - nadležno sektorsko vijeće dostavlja ministarstvu nadležnom za rad mišljenje o prijedlogu standarda zanimanja po kojem ministarstvo dalje postupa.
* Na temelju pozitivnog mišljenja sektorskog vijeća o upisu standarda zanimanja ili skupova kompetencija u Registar, ministar/ica nadležan za rad donosi **odluku o upisu u Registar** te standard postaje javno dostupan.